ગુજરાતના ખેડૂતોને સાધન સંપન્ન બનાવવાનો નિર્ધાર વ્‍યકત કરતા મુખ્‍યમંત્રીએ જણાવ્‍યું હતું કે, ખેડૂતોને શુન્‍ય ટકાના દરે લોન, સિંચાઇ માટે માળખાકીય સવલતો, જયોતિગ્રામ યોજના હેઠળ ખેડૂતોને સમયસર વીજળી સાથે ગામ, શહેર, ગુજરાત સુખી સંપન્ન બને એ દિશામાં ગુજરાત દિશાસૂચક બન્‍યું છે. ગુજરાત એગ્રો ઇન્‍ડસ્‍ટ્રીઝે કેરી, દાડમ, ખારેક વગેરેમાં સુવ્‍યવસ્‍થિત આયોજન સાથે, પ્રોસેસિંગ કરીને ખેડૂતોને મૂલ્‍યવર્ધિત ઉપજ મળે એ માટે વેલ્‍યુએડીશનના મહત્‍વના કદમ ઉઠાવ્‍યા છે. કૃષિ ક્ષેત્રમાં ક્રાંતિ લાવીને ફૂડ પ્રોસેસિંગ ક્ષેત્ર ગુજરાતના ખેડૂતો માટે આશીર્વાદરૂપ બનશે, તેમ મુખ્‍યમંત્રીશ્રીએ દ્રઢતા સાથે જણાવ્‍યું હતું.